钦定古今图书集成/理学汇编/学行典/第210卷 > 朱鼎
## 钦定古今图书集成/理学汇编/学行典/第210卷 > 朱鼎

按《长兴县志》：“朱鼎，字冠英，少失怙，哀毁骨立。事大母
及母至孝，色养兼至，抚诸弱弟，备极恩勤，延师训弟
及子皆游庠。祖姑父三柩在殡，祝融震邻，鼎抱輲号
吁，风焰熄，惧而营窆山中。忽遇虎，奋袂前行，虎旋敛
迹。葬毕，虎始负嵎，而人咸异之。及母没，合葬，庐墓十
年。抚部朱昌祚、学政胡尚衡表其闾曰‘孝友’。”